หนูเป็นไข่ปาอุต้องกินยาคุมทุกเดือนเเต่เดือนนี้ยาคุมหมดเลยไปซื้อยาคุมคลินิกค่ะพอกินสักพักก่อมีอาการใจเต้นเร้วมือสั้นตีนเยนมืดจะเปนลมค่ะแล้วนานมากมันก่อหานพออีก2วันนี้มันก่อเปนอีกค่ะ # เเล้วประจะเดือนหมดไปแล้วพอมีเพศสำพันพอตอนเช้ามีเลือดออกเหมือนมาแระจำเดือนไหมค่ะ หนูกลัวมากเลยค่ะ😢😔
สวัสดีค่ะ การมีภาวะครรภ์ไข่ปลาอุกนั้น หลังจากที่ยุติการตั้งครรภ์ไปแล้ว จะยังแนะนำการคุมกำเนิดไปในช่วงที่เข้ารับการติดตามระดับฮอร์โมน เนื่องจากต้องรอประมาณ 1 ปี เพื่อให้ระดับฮอร์โมนเอชซีจี (ฮอร์โมนที่สร้างจากรก) หายไป หากตั้งครรภ์ก่อนครบกำหนดดังกล่าว ระดับฮอร์โมนเอชซีจีจะเพิ่มขึ้น ส่งผลให้ยากต่อการวินิจฉัยได้ว่าเนื้องอกครรภ์ไข่ปลาอุกจะเกิดขึ้นอีกหรือไม่ดังนั้นแนะนำการคุมกำเนิดตามที่แพทย์แนะนำอย่างเคร่งครัด โดยยาคุมที่คลินิกหากเป็นคลินิกที่ได้รับการรับรอง มีแพทย์ประจำอยู่ ก็จะมีความปลอดภัย และกินได้ โดยปกติแล้วอาการใจเต้นเร็ว มือสั่น เป็นลม ไม่ใช่ผลข้างเคียงที่พบได้ของยาคุมกำเนิดค่ะ ไม่แน่ใจว่าพอมีอาการแล้วยังกินยาสม่ำเสมอหรือไม่ ถ้ายังกินยาคุมแบบแผงต่อเนื่องจนครบแผง การมีเพศสัมพันธ์ในช่วงที่กินยายังมีโอกาสตั้งครรภ์ได้น้อยมากๆ แต่หากมีช่วงที่หยุดกินยาไป แล้วไปมีเพศสัมพันธ์ ก็มีโอกาสตั้งครรภ์ และเลือดที่ออกมาอาจจะเป็นเลือดจากภาวะแทรกซ้อนของการตั้งครรภ์ได้ดังนั้นควรกลับไปพบแพทย์เพื่อตรวจร่างกาย และตรวจยืนยันการตั้งครรภ์ด้วยชุดตรวจครรภ์ทางปัสสาวะ อัลตราซาวน์หน้าท้อง หรือเจาะเลือดดูค่าฮอร์โมนจากรกอีกครั้งค่ะ